cyanic-selkie/wikianc huggingface dataset:
Ben Delaney
Idrettskarriere
I 2015 fikk Canada bronse i World Sledge Hockey Challenge, og de fikk sølv i VM i kjelkehockey 2015, der USA vant finalen med 3-0. De vant Turin Para Ice Hockey International Tournament 2015, og fikk sølv i begge World Sledge Hockey Challenge-turneringene i 2016. Canada kom på andreplass i Stillehavsmesterskapet i kjelkehockey (IPC Pan-Pacific Championship) i 2016, etter tap 1-4 mot USA i finalen.
I VM i kjelkehockey 2017 vant Canada mesterskapet, etter at de slo USA 4-1 i finalen. I World Sledge Hockey Challenge 2017 kom Canada på andreplass, og de vant Turin Para Ice Hockey International Tournament 2017.
I 2018 representerte han Canada under Paralympiske vinterleker 2018 i Pyeongchang. Canada tapte der finalen 1-2 mot USA.
Jiří Parma
Jiří Parma (født 9. januar 1963) er en tidligere tsjekkisk skihopper.
Hans sønn, som også heter Jiri Parma, var på det tsjekkiske hopplandslaget først på 2000-tallet og deltok i flere verdenscuprenn.
Bodens HF
Bodens HF, ble grunnlaget 3. desember 2005, er en ishockeyklubb basert i Boden i Sverige. Klubben har sine røtter i den tidligere klubben Bodens IK som igjen hadde sine røtter i den tidligere ishockeydelen av Bodens BK. Klubbens farger er røde, svarte og hvite. Klubbens A-lag skal spille fra 2017/18-sesongen i Hockeyettan.
Prajñāpāramitā i en enkelt stavelse
Prajñāpāramitā i en enkelt stavelse er den minste av de mange forkortede utgavene av den Store Prajñāpāramitā Sūtra. Teksten er bevart både på sanskrit, tibetansk og kinesisk.
Teksten ble oversatt til tibetansk med utgangspunkt i et sanskrit-manuskript fra Nepal med tittelen Ekākşarīmātā nāma sarvatahtagatha prajñāpāramitā.
Teksten ble oversatt til kinesisk av Dānāpala i året 985 e.Kr., sammen med hjertesutraen og Prajñāpāramitā med noen få ord, som én tekst.
Lumphanan
Lumphanan er en skotsk landsby i Aberdeenshire, omtrent 40 km fra Aberdeen og 16 km fra Banchory. Lndsbyen har to puber, en i selve landsbyen kalt «The MacBeth Arms» og den andre rundt fem km unna kalt «The Cross».
Landsbyen oppsto langs jernbanen i løpet av 1800-tallet, men en kirke er antatt å gå tilbake til før reformasjonen og da tilegnet Sankt Finan. Den ble ombygget i 1762 og utvidet i 1851. Til sørvest ligger «Peel of Lumphanan», et festningsanlegg fra 1200-tallet og på 1400-tallet et herskapshus kalt «Halton House» som sto til 1782.
Alpint under Vinter-OL 1960
Under Vinter-OL 1960 i Squaw Valley ble det arrangert seks øvelser i alpint. De tre beste i utfor, storslalåm og slalåm fikk både OL- og VM-medaljer. I den alpine kombinasjonen ble det bare delt ut VM-medaljer.
Lumphanan
Historie
En steinrøys som kalles for «Macbeth's Cairn» (Macbeths steinrøys) og som står mellom Lumphanan og Perkhill markerer det stedet hvor det er sagt at Malcolm drepte Macbeth.
Alpint under Vinter-OL 1960
Kombinasjon, menn
For kombinasjonsøvelsene ble det ikke delt ut olympiske medaljer, bare VM-medaljer
Kombinasjon, kvinner
For kombinasjonsøvelsene ble det ikke delt ut olympiske medaljer, bare VM-medaljer
Lumphanan
Sport
Sammen med en kort, men utfordrende golfbane med ni hull har Lumphanan også en nylig oppusset bane for flere idretter, og ytterligere sportsaktiviteter i et stort parkanlegg. Lumphanans fotballag, kalt for «The Wildcats», og Scott Middleton har vært lagets mest suksessfulle trener i nyere tid.
Bjørn Inge Mo
Bjørn Inge Mo (født 16. mars 1968, død 10. juli 2022) var en norsk, sjøsamisk politiker (Ap).
Han var ordfører i Kåfjord kommune fra 2003 til 2015, innvalgt i Sametinget fra Gáisi valgkrets fra 2017 til han fikk permisjon fra vervet i 2020, og fylkesrådsleder i Troms og Finnmark fylkeskommune fra 2019 til sin død.
Mo var leder i Troms arbeiderparti i ni år og medlem av Arbeiderpartiets sentralstyre.
Mo var styreleder i Kåfjord Vekst AS, og jobbet som bonde med storfedrift og melkeproduksjon.
John Henry Poynting
John Henry Poynting (født 9. september 1852 i Manchester, død 30. mars 1914 i Birmingham) var en britisk fysiker. Han viste hvordan energien til det elektromagnetiske feltet er bevart i et matematisk resultat som nå er gitt navnet Poyntings teorem. Det forklarer hvordan den elektromagnetiske energifluksen i hvert punkt er beskrevet ved Poyntings vektor.
I 1903 ga han en forklaring av den paradoksale Poynting-Robertson-effekten for støv utsatt for Solens strålingstrykk. Poynting ble i 1888 valgt inn som medlem av Royal Society i London.
Biografi
Poynting vokste opp i Monton som i dag er en del av Manchester. Han fikk sin første utdannelse av faren som var prest i den unitare kirke. Etter å ha studert ved det lokale Owens College (som senere ble University of Manchester), ble han opptatt på Trinity College ved University of Cambridge i 1872. Han utmerket seg der i matematikk, men hans hovedinteresse var innen fysikk og elektromagnetisk teori. Med denne utdannelsen fikk han en midlertidig stilling ved sin gamle skole Owens College hvor en av studentene hans var J.J. Thomson som senere skulle oppdage elektronet.
I 1880 ble han fast ansatt ved Mason Science College (som i 1900 ble University of Birmingham). Her ble han resten av livet og opplevde sine mest produktive år.
Fra sitt opphold i Cambridge og den innflytelse Maxwell hadde der, tok Poynting først opp spørsmålet om hvordan energien fordelte seg og ble transportert i en elektrisk krets. Tidligere var det antatt at dette skjedde i ledningene der den elektriske strømmen gikk, men Poynting viste at dette ikke stemte. I stedet finnes energien hovedsakelig i det elektromagnetiske feltet som omgir kretsen. Han viste fra Maxwells ligninger at denne energien er bevart, men kan omdannes til ohmsk varme eller utsendes som elektromagnetisk stråling. Dette resultatet formulerte han matematisk i det som i dag kalles Poyntings teorem.
Den utstrålte delen av den elektromagnetiske energien er beskrevet ved Poyntings vektor. Det betyr at slik stråling også har en impuls som kan observeres som et mekanisk trykk. Dette strålingstrykket var oppdaget allerede av Maxwell og Poynting undersøkte dets egenskaper i en serie med arbeider som han publiserte etter århundreskiftet. Mens trykket virker frastøtende på en partikkel langt fra Solen, oppdaget han at for partikler tilstrekkelig nærme lyskilden vil det virke tiltrekkende. Dette overraskende resultatet ble senere gitt en mer generell forklaring av den amerikanske fysiker H.P. Robertson som en konsekvens av relativitetsteorien og blir nå omtalt som Poynting-Robertson-effekten.
Poynting hadde interesser i mange retninger og publiserte også studier av offentlig drukkenskap. Sammen med J.J. Thomson publiserte han flere lærebøker i fysikk som i England fikk stor betydning i flere tiår. Han døde i 1914 av diabetes.
Merely Mary Ann (film, 1916)
Merely Mary Ann er en amerikansk stumfilm fra 1916, regissert av John G. Adolfi.
Handling
Historien er sentrert rundt Mary Ann, en foreldreløs ung jente som lever et vanskelig liv, forelsker seg i en lovende - men like pengeløs - komponist som heter John Lonsdale.
22. serierunde i Toppserien 2023
Kampene i '''22. serierunde i Toppserien 2023''' er terminfestet til lørdag 7. oktober. Kampene mellom og, og  og  ble flyttet frem til onsdag 4. oktober grunnet Brann og Vålerenga sin deltakelse i UEFA Women's Champions League.
José Tamborini
José Pascual Tamborini (født 22. februar 1886 i Buenos Aires, Argentina død 25. september 1955, i Buenos Aires) var en argentinsk lege, politiker og presidentkandidat. Han var innenriksminister i Argentina fra 5. august 1925 til 12. oktober 1928. Tamborini stilte som motkandidaten mot Juan Domingo Perón under valget i 1946.
Huangdeng-demningen
Huangdeng-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 1.900 MW.
Liste over utøvere i Giro d’Italia 2004
Liste over utøvere i Giro d'Italia 2004
Shirley Booth
Shirley Booth (født Marjory Ford 30. august 1898 i New York City i New York, død 16. oktober 1992 i Nord-Chatham i Massachusetts) var en amerikansk skuespiller.
Karriere
Booth begynte sin skuespillerkarriere på teater som tenåring og ble en fremtredende skuespiller på teater i Pittsburgh. Hun debuterte på Broadway i teaterstykket Hell's Bell i januar 1925, der hun spilte mot Humphrey Bogart. Booth ble kjent med den kvinnelige hovedrollen i komedien Three Men on a Horse, som gikk på teater fra 1935 til 1937. På 1930- og 1940-tallet oppnådde Booth stor popularitet med sine mange opptredener i drama, komedier og musikaler.
Booth spilte mot Katharine Hepburn i teaterstykket The Philadelphia Story (1939). Booth var aktiv på Broadway i over tre tiår. Hun hadde også en rolle i den populære radioserien Duffy's Tavern, som ble sendt på CBS fra 1941 til 1942 og på NBC-Blue Network fra 1942 til 1943. Booth vant sin første Tony Award for rollen som Grace Woods i teaterstykket Goodbye, My Fancy (1948).
Booth vant sin andre Tony Award for rollen som den forpinte hustruen Lola Delaney i teaterstykket Kom tilbake, lille Sheba (1950). Sidney Blackmer, som spilte den mannlige hovedrollen som hennes ektemann Doc, vant også en Tony Award. Booth gjentok rollen i filmatiseringen av teaterstykket fra 1952. Hun vant Oscar, Golden Globe, National Board of Review Award og New York Film Critics Circle Award for rolletolkningen sin.
Booth vant sin tredje Tony Award i 1953, for rollen som Leona Samish i teaterstykket The Time of the Cuckoo. I 1957 ble hun tildelt Sarah Siddons Award for sitt arbeid på teaterscenen i Chicago. Booth returnerte til Broadway i 1959. I 1961 fikk hun hovedrollen som Hazel Burke i situasjonskomedien Hazel, basert på Ted Keys populære tegneserie fra The Saturday Evening Post. TV-serien varte i fem sesonger og Booth vant to Primetime Emmy-priser for rolletolkningen sin. Hennes siste Broadway-opptredener var i 1970. Booth har fått en stjerne på Hollywood Walk of Fame, som ligger ved 6840 Hollywood Boulevard.
Privatliv
Den 23. november 1929 giftet Booth seg med Ed Gardner, som senere både skapte og spilte hovedrollen i radioserien Duffy's Tavern. De ble skilt i 1942. Booth giftet seg med William H. Baker jr. i 1943 og ekteskapet varte frem til hans død i 1951. Hun giftet seg aldri igjen, og hadde heller ingen barn fra noen av ekteskapene. Booth døde 16. oktober 1992, etter kort tids sykdom, i sitt hjem i Nord-Chatham i Massachusetts.
Fylkesvei 1424
Fylkesvei 1424 går mellom Sandvika i Bærum og Holmen i Asker.
Frem til 2019 hadde veien betegnelsen fylkesvei 153.
Katnosa gård
Katnosa gård er et tidligere gårdsbruk som ligger ved østbredden av vannet Katnosa i Nordmarka, i Lunner kommune. Gården eies av Løvenskiold-familien. Det er ingen fastboende på gården mer, bygningene leies ut til ferierende. De siste fastboende flyttet fra stedet i 1990.
Frithiof Mårtensson
Frithiof M. Mårtensson (født 19. mai 1884, død 20. juni 1956) var en svensk bryter.
Mårtensson ble olympisk mester i klassen mellomvekt i bryting gresk-romersk stil under OL 1908 i London. Han vant sin vektklasse foran landsmannen Mauritz Andersson.
Drake & Josh
Drake & Josh er en amerikansk TV-serie som ble sendt på Nickelodeon. Den hadde premiere den 11. januar 2004 og den siste episoden ble sendt 16. september 2007 og den hadde 56 episoder over 4 sesonger. Serien handler om to stebrødre som motvillig vil flytte sammen med sin mor. Serien ble skapt av Dan Schneider.
Handling
Historien dreier seg om Drake Parker og Josh Nichols, to tenåringer som er ste-brødre. De bor i San Diego, California, sammen med Drakes yngre søster Megan og mor Audrey, og Joshs biologiske far Walter. Drake er kul og populær, og spiller i sitt eget band, men kan likevel være narsissistisk og fraværende. Samtidig er Josh intellektuell, klønete og keitete, likevel veldig kjærlig og omsorgsfull. Josh ender opp med å arbeide ved en lokal kino kalt «The Premiere» i løpet av den andre sesongen av TV-serien.
De to guttene blir ofte involvert i forskjellige komiske eskapader og utfordringer, mens de må også håndterer ulike tenåringsproblemer. Drake og Josh har vist flere ganger gjennom TV-serien at de bryr seg dypt om hverandre. Drake tar blant annet på seg skylden for en hendelse som Josh hadde forårsaket, og han får sparken fordi han legger merke til at Josh brydde seg langt mer om jobben sin.
Interventrikulær septum
Interventrikulær septum (forkortet IVS), er skilleveggen mellom de nedre hjertekamrene.
Miaowei-demningen
Miaowei-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 1.400 MW.
Hikelen
Hikelen er en øy i Træna kommune i Nordland. Øya er tilknyttet Ytterhakksholmen og Ærøya i Træna med to moloer. Hikelen er også navnet på fjellet/åsen som ligger på øya. Hikelen er høyeste punkt på de tilknyttede øyene til Husøya.
Vännäs HC
Vännäs HC Ishockeyklubb fra Vännäs, Västerbotten som ble dannet 1979 fra Vännäs AIKs hockeyseksjon. Foreningen spilte sine kamper utendørs i Älvdala frem til Vännäs skøytebane ble innviet 19. desember 1981.
Luka Romero Bezzana
Luka Romero Bezzana (født 18. november 2004) er en meksikanskfødt spansk-argentinsk fotballspiller som spiller for den italienske klubben SS Lazio.
Den 24. juni 2020 fikk han sin seriedebut for RCD Mallorca mot Real Madrid. Han ble den yngste spilleren i Primera División noen gang, 15 år og 219 dager gammel.
Imprimatur
Imprimatur (fra lat. kan trykkes) er en forhåndsgodkjennelse for trykking eller offentliggjøring.
Betegnelsen er brukt som indikasjon på at et verk var godkjent for trykking, bl.a. av den katolske kirkes sensur.
Eirik Evjen
Eirik Evjen (født 15. januar 1989) er en norsk skuespiller og fotograf. Han har spilt i filmene Glasskår, Tommys inferno og Max Manus. Han spilte også en gjesterolle i Himmelblå, og hadde en av hovedrollene som sabotør i NRK-serien Kampen om Tungvannet. Han er utdannet fotograf ved Bilder Nordic School of Photography.
Som fotograf
Eirik Evjen jobber i dag som freelance fotograf og cinematograf i eget studio. Han har mottatt flere priser for sitt fotografiske arbeid og fått oppmerksomhet for sine arkitektoniske miniatyrvideoer på Vimeo. Tiny Capital hadde pr. februar blitt sett av over én million mennesker.
Taborovskijtoppen
Taborovskijtoppen er en fjelltopp i Humboldtfjella i Dronning Maud Land. Den strekker seg 2895 moh. og er den høyeste toppen i Skarshaugane i Betechtinkjeda.
Taborovskijtoppen ble oppdaget av den tredje tyske antarktisekspedisjonen (1938–39) under ledelse av Alfred Ritscher. Området ble flyfotografert og undersøkt under den norske antarktisekspedisjonen 1956–60. En sovjetisk ekspedisjon kartla området i 1960–61 og navnga fjellet etter den sovjetiske meteorologen N.L. Taborovskij.
Potetmos
Potetmos, potetstappe eller potetpuré, er en matsort laget hovedsakelig eller bare av moste poteter. Den er svært mye brukt i blant annet USA.
Potetmos finnes i mange forskjellige variasjoner, gjerne spedd med melk og/eller smør, og ofte tilsatt gressløk, løk og forskjellige andre krydderier.
Potetmos er vanlig som tilbehør til mange retter, i Norge hovedsakelig til kjøttretter som pølse og kjøttboller, men brukes også til fiskepinner og en rekke andre retter.
Sjajba Arena
Sjajba Arena (russisk: Аре́на Шайба) er en 7 000-seters flerbruksarena i Sotsji i Russland. Navnet «Sjajba» stammer fra det russiske ordet for en hockeypuck. Arenaen har kostet USD $ 27,2 millioner og sto ferdig i 2013. Arenaen vil huse kjelkehockey under de paralympiske vinterlekene i 2014, og noen av ishockeykampene under Vinter-OL 2014.
Etter OL skal anlegget demonteres og flyttes til en annen by i Russland.
Samiske geografiske navn i Bindal
Samiske geografiske navn i Bindal (knr 1811) angir stedsnavn i Bindal kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare sørsamisk er tatt med i denne oversikten for Bindal kommune.
Tuoba-demningen
Tuoba-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 1200 MW.
4. serierunde i Premier League 2018/19
4. runde i Premier League 2018/19 startet med –  lørdag 1. september 2018, hoveddelen av kampene ble spilt lørdag 1. september mens runden ble avsluttet med –  søndag 2. september
Kampfakta
'''Lørdag 1. september''' '''Søndag 2. september ''' {{Kamp3 Deeney ⚽ 69' Cathcart ⚽ 76' Success Dembélé }} {{Kamp3 Bardsley ⚽ 27', 44' Lukaku ❌ Pogba Rashford Shaw }}
Mice and Men
Mice and Men er en amerikansk stumfilm fra 1916, regissert av J. Searle Dawley.
Piteå HC
Piteå HC er en svensk ishockeyklubb fra Piteå grunnlagt i 1986. Laget spiller i tredje nivå Hockeyettan
Mice and Men
Handling
Mark Embury tar sikte på å skape den perfekte konen, ved å adoptere Peggy.
Wunonglong-demningen
Wunonglong-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 990 MW.
Verner Weckman
Weckman ble olympisk mester i klassen lett tungvekt i bryting gresk-romersk stil under OL 1908 i London. Han vant sin vektklasse foran landsmannen Yrjö Saarela.
Tommy Sharif
Tasawer «Tommy» Sharif (født 20. april 1976) er en norsk forretningsmann som ble kjent som eier av Sharifs Dekksenter AS. Selskapet gikk konkurs i 2015, og Sharif var skyldig over 90 millioner etter konkursen.
Karriere
Tasawer og faren, Mohammed Sharif, startet med dekksalg fra sin garasje på Leirsund rundt 1997. Etter at omsetningen økte og virksomheten hadde vokst ut av garasjen flyttet de virksomheten til et plasttelt på Berger industriområde ved Skedsmokorset.
I 2007 sto Sharifs dekkvarehus ferdig. Dette bygget skulle være på 4 000 kvadratmeter og koste 65 millioner kroner.
I 2007 gikk virksomheten med 1,2 millioner i overskudd.
Sharif har også vært investor i Lillestrøm Sportsklubb gjennom selskapet Lillestrøm Sportsklubb Invest AS.
Virksomhetene ble i 2015 slått konkurs, og i februar 2017 ble Sharif dømt til ni måneders fengsel, etter å ha fått tre måneders tilståelsesrabatt, for skatteunndragelse og regnskapsrot.
Media
I 2004 kom Sharif i medias søkelys da han ble presset av en av landets største dekkimportører, Gjerde og Byhring AS, til å heve prisene. I 2005 ble han saksøkt av McDonald's etter en krangel om en næringstomt han eide på Skedsmokorset. Etter dette kom han oftere i det norske nyhetsbildet med en rekke uttalelser, som oftest om innvandringspolitikk eller innvandrere generelt. Et eksempel på dette er da Sharif gikk ut i media og lovte Mulla Krekar 500 000 norske kroner om han forlot Norge.
Sharif kjøpte også en sportsbil av typen Koenigsegg, som han under testkjøring på bane kjørte i grøfta. Denne episoden, samt at han utfordret rallyføreren Henning Solberg til kappkjøring, gjorde at Koenigsegg høflig oppfordret Sharif til å selge bilen, da de ikke ønsket denne typen omtale. Senere har Sharif gått til sak mot Koenigsegg da de ikke ville refundere 5 millioner norske kroner han betalte for bilen. Denne saken kom opp i Fredrikstad tingrett i slutten av 2007 der Sharif vant saken og fikk dekket hele kjøpesummen.
Han deltok i andre sesong av 4-stjerners middag i 2010.
Familie
Faren til Tommy Sharif kom til Norge fra Pakistan i 1969 og jobbet som dekkskifter i Oslo. Da familien Sharif bosatte seg i Skedsmo på begynnelsen av 1970-tallet, bodde de i flere år på et lite rom inne fabrikklokalet der faren, Mohammad, jobbet som altmuligmann og ryddegutt. Tommy og broren Moohsen kjøpte dette fabrikklokalet i 2004.
Han har flere søsken, men mest kjent er lillebroren Moohsen Sharif som gikk ut i media og krevde halvparten av brorens selskap.
Alveolarben
Alveolarben er et vaskulært mineralisert bindevev som tennene er festet i, og sammen med tannkjøtt (gingiva), periodontalfibre og rotsement utgjør det tannens støttevev (periodontium). Hos mennesker er de tannbærende knoklene os maxillaris (overkjeven) og os mandibularis (underkjeven). I overkjeven er det latinske navnet for alveolarbenet processus alveolaris, mens tilsvarende terminologi i underkjeven er pars alveolaris mandibulae. På norsk omtales ofte dette anatomiske området som kjevekam. Både over- og underkjeven er uregelmessige ben som tilhører ansiktskraniet, har opphav fra nevrallist celler og utvikles fra første gjellebue under fosterutvikling. Benene i ansiktskraniet forbenes gjennom direkte ossifikasjon, mens underkjeven i tillegg gjennomgår indirekte ossifikasjon ved forbening av Meckels brusk. Ben er generelt et svært dynamisk vev som konstant remodelleres og tilpasses varierende funksjonelle krav. Cellene som danner ben er osteoblaster, osteocytter og benforingceller med opphav fra mesenkymale stamceller, mens osteoklaster med opphav fra hematopoietiske stamceller står for resorpsjon av ben. Tilstedeværelsen av tannanlegg er avgjørende for normal utvikling av alveolarben, og tennene er en forutsetning for at alveolært ben opprettholder sin høyde og bredde. Naturlige tenner påvirker både alveolarbenets kvantitet og kvalitet. Tap av tenner medfører tilbakedanning (atrofi) av kjevekammen, sannsynligvis grunnet manglende stimuli fra tygging og annen belastning.
Anatomi – blodkar, lymfekar og innervasjon
Alveolarben utgjør en del av både os maxillaris (overkjeven) og os mandibularis (underkjeven). Alveolarbenet og tennene får blodtilførsel via en gren av arteria carotis externa; arteria maxillaris. Arteria maxillaris deler seg i tre deler, hvorav den første gir opphav til arteria alveolaris inferior som gir blodtilførsel til alveolarbenet og samtlige tenner i underkjeven. Den tredje delen gir blodtilførsel til alveolarbenet og tennene i overkjeven via arteria alveolaris superior posterior (molarer og premolarer), samt arteria alveolaris superior anterior via arteria infraorbitalis (hjørnetenner og incisiver).
Venøs drenasje fra alveolarbenet går via plexus pterygoideus til vena maxillaris. Vena maxillaris dreneres til vena retromandibularis som har en anterior avgrening med videre drenering til vena jugularis interna, samt en posterior avgrening med videre drenering til vena jugularis externa.
Lymfatisk drenasje fra alveolarbenet går via nodi submentales og submandibulares til nodi cervicales profundi. Nodi submentales kan palperes inferiort for det mentale fremspringet til underkjeven. Nodi submandibulares kan palperes medialt for basis mandibula og mot angulus. Nodi cervicales profundi kan palperes like dorsalt for den anteriore begrensningen til musculus sternocleidomastoideus.
Alveolarbenet er innervert av den femte hjernenerven (V) nervus trigeminus. I overkjeven er det nervus maxillaris (V2) som innerverer benet og tennene via rami alveolares superiores posteriores (molarer), medius (premolarer) og anteriores (hjørnetenner og incisiver). I underkjeven er det nervus mandibularis (V3) som innerverer benet og samtlige tenner via nervus alveolaris inferior.
Sammensetning og utvikling av ben
Sammensetningen av ben består av omtrent 20–40% organisk matriks hvorav 85–90% av dette er kollagen type 1, 50–70% uorganisk matriks som i hovedsak er hydroksylapatitt, 5–10% vann og < 3% lipider. Cellene som produserer og remodellerer alveolarbenet har opphav fra mesenkymale osteoprogenitorceller og hematopoietiske stamceller. undefinedOsteoprogenitorcellene utvikles til osteoblaster som produserer benmatriks-proteiner, osteocytter som er innleiret i benmatriks, og benforingceller som dekker overflaten til inaktivt ben. Differensieringen av osteoblaster (osteogenese) involverer et samspill mellom endokrine, parakrine og autokrine faktorer. Vekstfaktorer stimulerer dannelse av ben samt regulerer utviklingen fra pre-osteoblaster, og transkripsjonsfaktorer som RUNX2 og osterix styrer videre differensiering til osteoblaster. Pre-osteoblaster har høy aktivitet av alkalisk fosfatase, mens osteoblaster sekrerer osteocalcin, ben-sialoprotein og kollagen type 1. Slike markører kan anvendes for å vurdere hvilket utviklingsstadium cellene befinner seg i.
Produksjon av benmatriks (osteoid) foregår i to steg: sekresjon av organisk matriks etterfulgt av mineralisering. Når osteoblasten blir innleiret i matriks blir den til en osteocytt. Osteocytter har dendrittiske prosesser i små kanaler, såkalte canaliculi, mot mineraliseringsfronten, vaskulære områder og benoverflaten. Disse cellene bidrar til å regulere mineralomsetningen og fungerer antagelig som en mekanoreseptor. Osteoblaster som ikke blir til osteocytter gjennomgår programmert celledød (apoptose), eller "hviler" som benforingceller i områder med inaktivt ben. Osteoklaster er større celler med flere kjerner som resorberer mineralisert benmatriks og bidrar til opprettholdelse av likevekt. Osteoblaster og osteoklaster kommuniserer via direkte celle-til-celle kontakt, cytokiner og ekstracellulær matriks interaksjoner, der den mest anerkjente trolig er OPG/RANKL/RANK samspillet. Dette samspillet er viktig for den kontinuerlige remodeleringen i skjelettet.
Klassifisering
Ben kan klassifiseres basert på forbeningsform (direkte eller indirekte), modningsgrad (umodent kallus eller modent lamellært) og histologisk tetthet (kompakt kortikalt eller spongiøst trabekulært). Alveolarben forbenes gjennom direkte ossifikasjon. Ved vekst og tilheling i knokler med direkte forbening finnes umodent ben med tilfeldig kollagen-orientering og osteocytt-tetthet tilsvarende modent ben. Ved normale forhold har alveolært ben kortikalt ben på ytre (buccale) og indre (palatinale/linguale) overflater. Overgangen interdentalt mellom den ytre og indre kortikalplaten kalles alveolær crest. Tynnere kortikalt ben (kalt lamina dura) dekker overflaten i tannalveolen hvor ekstrinsiske PDL-fibre «forankrer» tannen. Under den kompakte kortikale overflaten finnes spongiøst trabekulært ben med hulrom som inneholder benmarg og fett. Ratio mellom kortikalt og trabekulært ben varierer vesentlig både mellom individer og ulike deler av kjevekammen. Studier har vist at kortikalt ben er tykkere palatinalt/lingualt enn buccalt/labialt både i over- og underkjeven. Det er også vist at trabekulært alveolarben hos individer med naturlige tenner er mer porøst i overkjeven enn i underkjeven, og at det i tannløse kjever er mer benmarg i overkjeven enn i underkjeven. Det er foreslått å klassifisere alveolær bentetthet basert på boremotstand, histomorfometriske analyser og røntgenologisk tetthet på tredimensjonale opptak. Områder på kjevekammen kan da kategoriseres med (1) kompakt kortikalt ben, (2) porøst kortikalt ben kombinert med kompakt trabekulært ben, (3) tynt og porøst kortikalt og trabekulært ben, (4) tynt trabekulært ben og (5) umodent ben.
Tannløse kjevekammer
Longitudinelle studier av pasienter med tannløse kjevekammer og helproteser viser at det er store individuelle variasjoner i grad av atrofi, men at resorpsjonen i underkjeven kan være opp til fire ganger så omfattende som i overkjeven, og at prosessen raskere stabiliseres i overkjeven. En mulig forklaring kan være at den harde ganen kan inkluderes som støtteareal for proteser i overkjeven, mens det i hovedsak er alveolarbenet som mottar kraftbelastning fra en protese i underkjeven. På sikt kan dette ha stor innvirkning på pasientens fysiognomi, da ansiktets vertikale høyde reduseres, underkjeven roterer fremover og bløtvevets understøttelse endres. Resorpsjonsmønsteret må tas i betraktning når oppfølgingsintervaller av pasienten vurderes, slik at betimelig utbedring av protesen kan finne sted.
Butte County (Idaho)
Butte County er et fylke i den amerikanske delstaten Idaho. Det ligger i de sentrale delene av staten og det grenser mot Clark County i nordøst, Jefferson County i øst, Bingham County i sørøst, Blaine County i sørvest og mot Lemhi County og Custer County i nordvest.
Alveolarben
Tannløse kjevekammer
Studier viser også at resorpsjonsmønsteret i over- og underkjeven er ulikt med tanke på retning, noe som kan medføre endrede kjeverelasjoner. Anteriort i overkjeven forekommer resorpsjonen hovedsakelig labialt. Anteriort i underkjeven forekommer resorpsjonen hovedsakelig fra toppen av kjevekammen. Konsekvensen av dette er en smal og spiss alveolarprosess i overkjeven, samt en bredere og lavere kjevekam i underkjeven. I tillegg vil kjevekammens mediale helning posteriort i underkjeven, samt den protrusive helningen i anteriore del av overkjeven føre til underbitt anteriort og kryssbitt posteriort. Dette resorpsjonsmønsteret kan gjøre det vanskelig å lage proteser som både gir god estetikk, fonetikk og stabilitet.
Butte County (Idaho)
Butte Countys totale areal er 5,784.97 km² hvorav 1,92 km² er vann. Ved folketellingen i 2010 hadde fylket 2,891 innbyggere og administrasjonssenteret ligger i byen Arco som også er fylkets største by.
Alveolarben
Lokalisert bentap etter tannekstraksjon
Tannekstraksjon vil som regel medføre en mer uttalt resorpsjon på buccale enn linguale/palatinale flater, og høyden på alveolarbenet kan reduseres med opp til 50%. I motsetning til den initiale tilhelingen med blodkoagel i ekstraksjonsalveolen som forekommer i løpet av få dager, er det stor tidsvariasjon knyttet til dannelse av mineralisert ben. Ved å benytte vevsbevarende prosedyrer ved tannekstraksjoner vil en ideelt få mindre bentap totalt og redusert tap av både høyde og bredde på kjevekammen. Ved ønske om erstatning av tapt tann med bro er det essensielt å avvente med permanent restaurering til både bløtvev og hardvev i området har tilhelt. Utformingen til hengeleddet og avstand til alveolarkammen vil påvirke estetikk, fonetikk og tilgang for å kunne utføre adekvat oral hygiene.
Butte County (Idaho)
Historie
Fylket ble grunnlagt i 6. februar 1917.
Alveolarben
Implantater
Dersom implantatbehandling er ønskelig etter ekstraksjon må flere forhold tas i betraktning. Tradisjonelt har benkvalitet i form av tetthet vært en avgjørende faktor for implantatbehandling. Nyere forskning på dette, kombinert med utvikling av overflatebehandling og -struktur på implantatskruene har derimot demonstrert god osseointegrering uavhengig av benkvalitet. Enkelte studier har også demonstrert at trabekulært ben rikt på benmarg gir bedre osseointegrasjon. Andre vurderinger er høyde og bredde på kjevekammen. Spesielt det buccale volumet er avgjørende da den buccale benlamellen er den tynneste, og fraktur kan forekomme under ekstraksjon grunnet for eksempel infeksjon eller tidligere traume. Etter tannekstraksjon er det 4 mulige tidspunkt for implantatinnsetting; (1) samme dag, (2) etter 4-8 uker når bløtvevet har tilhelt, (3) etter 12-16 uker når bentilheling har begynt eller (4) etter 6 måneder når bentilheling antas å være komplett. Alternativ 2 er mest aktuell i anteriore områder der den buccale benlamellen er intakt og gingiva er tykt, og slik tilnærming er også oftest suksessfull.
Traumer hos barn
Alveolarbenets vekst og utvikling fremmes av naturlige tenner med et friskt periodontium. Osseointegrerte implantater kan sammenlignes med ankyloserte tenner. Implantatbehandling for å erstatte tapte eller manglende tenner hos barn i vekst gir dermed en vesentlig risiko for at implantat med toppkonstruksjon etter hvert vil stå i infraokklusjon. Det samme vil forekomme dersom en tann har blitt ankylosert, for eksempel som følge av tanntraume. Vellykket behandling kan da være ekstraksjon og lukking av luken med kjeveortopedisk behandling. Dersom det derimot er ønskelig med plassbevarende midlertidig behandling kan dekoronering være en gunstig metode for å redusere tap av høyde og bredde på kjevekammen.
Marginal periodontitt
Marginal periodontitt er lokalisert eller generalisert festetap rundt en tann eller flere tenner. Tap av alveolarben er et kriterium for diagnosen marginal periodontitt, og demonstrerer en immunologisk og inflammatorisk respons rettet mot periodontale patogener i munnhulen og tannkjøttslommen. Responsen fører til oppregulering av RANKL og aktivering av osteoklaster, og omtales som inflammatorisk indusert benremodellering. I tillegg til økt lommedybde, blødning ved sondering og radiologisk påvisbart beintap/-defekter er det også demonstrert at gingivalvæske fra pasienter med marginal periodontitt inneholder biomarkører for økt benmetabolisme. Vellykket behandling medfører inflammasjonskontroll og konsekvent homeostase i beinmetabolismen.
Dahuaqiao-demningen
Dahuaqiao-demningen er en demning med vannkraftverk under bygging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 900 MW.
Arkitekturåret 1591
Arkitekturåret 1591 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1591.
Dødsfall
…
Milestones (film, 1916)
Milestones er en britisk stumfilm fra 1916, regissert av Thomas Bentley.
Handling
Historien er sentrert rundt en radikal skipsbygger, som forsøker å gjøre opprør mot far sin i 1860.
Men likevel virker mannen ganske reaksjonær overfor hans egen sønn i 1912.
Ruggero Ferrario
Ruggero Ferrario (født 7. oktober 1897 død 5. april 1976) var en italiensk syklist som deltok under OL 1920 i Antwerpen.
Ferrario ble olympisk mester i sykkel under OL 1920 i Antwerpen. Han var med på det italienske laget som vant lagkonkurransen 4000 meter banesykling foran Storbritannia. De andre syklistene på laget var Primo Magnani, Arnaldo Carli og Franco Giorgetti. Det var åtte lag med fire syklister på hvert lag som deltok i konkurransen som ble avviklet i cupform. Italia slo Frankrike i kvartfinalen og Sør-Afrika i semifinalen.
Fred Robsahm
Fred Otto Robsahm (født 29. juni 1943 i Oslo, død 26. mars 2015 i Lillesand) var en norsk skuespiller. Han medvirket i flere italienske drama og spaghetti-westerns i 1960- og 1970-årene, og ble ofte forvekslet med en annen italiensk western-skuespiller som gikk under navnet «Franco Borelli». Han var mangeårig samboer med den italienske filmstjernen Agostina Belli (født 1947). Historien om Robsahms liv ble fortalt av Even Benestad i dokumentaren Natural Born Star, som hadde kino-premiere i 2007.
Han var sønn av dobbeltagenten Otto Robsahm (1890–1969) og Margrete Darbo (1912–?). Fred var bror til modellen, skuespilleren og filmregissøren Margarete Robsahm (født 1942).
Robsahm ble hiv-smittet en gang i 1980-årene.
Ripasso
Ripasso er en metode i vinproduksjonen, som brukes til valpolicellavin fra Veneto i Italia. En vanlig valpolicella får da en andre gangs gjæring sammen med gjæringsrestene fra produksjon av recioto eller amarone. Ripassometoden gir vinen mindre syre, men mer alkohol, tørrstoff og tannin. Metoden gir som regel aromaer som minner om syltede og overmodne bær.
Lovverk
Valpolicella ripasso fikk status som DOC (Denominazione di origine controllata) i april 2010. Lovverket krever at vinen skal være laget ved hjelp av gjæringsrester fra produksjon av den søte recioto eller den tørre amarone. Produsentene kan ikke lage mer enn dobbelt så mye ripasso som amarone eller recioto. Dette er for å sikre at tilstrekkelig mengde av gjæringsrester brukes under produksjon av ripasso. Vinen skal være basert på minimum 45 prosent av den lokale druetypen Corvina, men utgjør i de fleste tilfeller mer enn det. Ripasso kan produseres av druer fra hele hovedområdet Valpolicella. Kommer druene fra underområdene Valpolicella Classico eller Valpolicella Valpantena kan de klassifiseres som Classico eller Valpantena.
Historie og utvikling
Ripassometoden har fått sitt navn fra det italienske ordet ripassare, som betyr å passere igjen. Metoden, som er en særegenhet i dagens vinverden, har sannsynligvis vært brukt i Veneto i flere hundre år. Den første kommersielle vinen der man med sikkerhet vet det er blitt brukt ripassometode er fra 1870-årene. Den gangen lot man vinen få et kort opphold på gjæringsrestene fra den søte recioto før man filtrerte vinen. Resultatet var nok en vin med mindre tannin og mer sødme enn ripassoviner i dag.
Både ripasso og amarone, slik vi kjenner dem, er relativt moderne vintyper. Etter annen verdenskrig gjorde man bruk av både kjøleteknikk og kunnskap om gjær for å gjære vinen tørr. For å få den andre gjæringen i gang måtte vinen også ha lenger kontakt med gjæringsrestene fra amarone og recioto. Det er spesielt en produsent som fremhever seg som pioneren når det gjaldt utviklingen av den moderne ripassovinen. Denne produsenten lanserte sin første moderne ripasso allerede i 1964. Fra 1980-tallet og fremover, har salget av ripasso og antall produsenter som lager ripasso økt voldsomt. I Norge kom den første ripassovinen i salg januar 1994. Utvalget av ripassoviner i Norge har nå kommet opp i over 80 ulike viner. Utvalget gjenspeiler vintypens populæritet i Norge. Det samme gjør også fremveksten av ulike italienske viner med navn som minner om ripasso. Enkelte produsenter av ripasso er urolige over at slike viner vil kunne skade ripassovinenes posisjon. At ripasso er kjent som vintype likevel relativt nytt. For bare 10-15 år siden, før ripasso ble et kjent begrep blant mange kunder, var det vanlig at det ikke sto noe om ripasso på flasken selv om produsenten hadde brukt metoden.
Stiler
Aromaer som minner om syltede kirsebær, modne moreller og tørket frukt er typisk for ripasso. Noe variasjon er det likevel. Bruk av eikefat er vanlig og gir varierende grad preg av vanilje, kokos, sjokolade og kaffe til vinen. Det er ikke noe krav om at en ripasso skal være fatpreget. Enkelte produsenter bruker fat av lokale valnøtt- eller kirsebærtrær, som generelt gir mindre aroma til vinen. Stort sett har ripassoviner mer sukker enn det som er vanlig i rødvin. Dette gjør at vinen oppleves som rundere og bløtere. Enkelte produsenter velger å produsere vinen helt tørr.
Kvalitetsfaktorer
Ripassometoden kan gi viner med dybde, kompleksitet og konsentrasjon. En forutsetning er at druene som har blitt brukt er sunne og at avkastningen er lav, både for basevin og amarone eller recioto. Med økt mengde gjæringsrester i forhold til basevin vil også konsentrasjonen i den ferdige vinen øke, forutsatt at gjæringsrestene er av god kvalitet og fremdeles inneholder verdifulle stoffer.
Det meste av gjæringsrestene i dag kommer fra amaroneproduksjon fordi amarone nå langt overgår recioto i både populæritet og mengde. Produsenter kan være fristet til å bruke uegnet eller sekunda druemateriale til amaroneproduksjon. Druer som er skadet eller som har blitt angrepet av uønsket mugg, er noen eksempler. Gjæringsrester med slikt druemateriale vil forringe kvaliteten på ripassovinen med jordlig, diffust eller ureint preg.
Det vanligste problemet er likevel dårlig modning på druene eller for lang kontakt med gjæringsrestene. Dette kan gi viner uten særlig dybde, men med trå og snerpende munnfølelse og et sevjeaktig preg. Spesielt gjelder dette de gangene gjæringsrestene har lite annet enn tannin igjen etter at amaronen har blitt tappet av. Problemet kan sammenlignes med å lage te av en brukt tepose.
Valpolicella
Agathon Meurman
Agathon Meurman (født 9. oktober 1826 i Kangasala i Finland, død 17. januar 1909 i Helsingfors) var en finsk politiker og forfatter av skjønnlitteratur med betydelig sosial innflytelse. Han var også opphavsmannen til en finsk ordbok. Meurman ledet en tid fennomanibevegelsen i storfyrstedømmet Finland.
23. serierunde i Toppserien 2023
Alle kampene i '''23. serierunde i Toppserien 2023''' er terminfestet til lørdag 14. oktober.
Jøldalshytta
Jøldalshytta er ei betjent turisthytte i Trollheimen i Trøndelag. Hytta eies av Trondhjems Turistforening. Hytta har 80 senger i sesongen, 16 utenom, og er låst med DNT-nøkkel når hytta er selvbetjent, altså utenom sesongene (påska og sommeren).
Mengsong-demningen
Mengsong-demningen er en demning med vannkraftverk under planlegging i det sørlige Kina, i vassdraget Mekong (kinesisk: Lanchang). Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 600 MW.
Jøldalshytta
Beliggenhet
Jøldalshytta ligger i Rennebu kommune i den nordlige delen av Trollheimen, og er den nordligste turisthytten i Trollheimen. Den ligger værhardt til på Vollan i Jøldalen midt i bjørkeskogen 739 moh., og har innsjøen Jølvatnet liggende bak seg.
Hoset seter, den første hytta
Høsten 1907 ble Hoset seter oppkjøpt av Trondhjems Turistforening fra Peder Tverdal for en kjøpssum på 520 kr. Dette skulle bli TTs andre hytte i Trollheimen, etter Trollheimshytta. Setra lå værhardt til på nordøstsiden av Jølvatnet, og var plassert bare rundt 200 meter fra den nåværende parkeringsplassen på Kle'va (feilaktig kalt Jølhaugen).
Men hytta var ikke i god nok stand til å brukes som turisthytte, bare tre av de fem bygningene som stod der var bra nok til å brukes. Så, senere på året ble hytta revet, og mye av materialet ble gjenbrukt til den nye Jøldalshytta som stod ferdig på sommeren 1908. Den hytta ble betjent med sengeplass til ti gjester, og hadde to rom: et kjøkken og oppholdsrom, og et soverom.
Den første sommeren var det rundt 70 gjester som besøkte Jøldalshytta. Året etter ble det 48 flere navn nedskrevet i besøksprotokollen på vinteren, og det var omtrent like mange gjester på sommeren som året før. I årene som kom steg besøksantallet, og det begynte å bli litt trangt på hytta, og noen ganger ble det ikke så mye å tilby av mat. Vertinna gjorde så godt hun kunne, men en utvidelse eller en ny hytte begynte snart å melde seg. Men TT hadde kostet på Jøldalshytta så mye penger allerede, så de var ikke sikker om de hadde råd til det.
Liège (provins)
Liège er den østligste provinsen i Vallonia og Belgia. Den grenser til de belgiske provinsene Luxembourg, Namur, Vallonsk Brabant, Flamsk Brabant og Limburg. Dessuten grenser Liège til landene Nederland, Tyskland og Luxembourg. Provinshovedstaden heter Liège. Arealet er 3844 km² og er delt inn i fire administrative distrikter med 84 kommuner.
Jøldalshytta
Den nye Jøldalshytta
Men to år senere, i 1915, ble nybyggingen av Jøldalshytta igjen tatt opp. Det ble bestemt at hytta skulle plasseres på Vollan, et plass ved Jølvatnet som lå helt i sørenden av vannet. Arkitekten Grendahl tegnet hytta, som skulle være en toetasjes turisthytte med peisestue i vestenden av førsteetasjen, og betjening og kjøkken på østsiden. I andreetasjen skulle det være 8-9 soverom, med 23 sengeplasser tilsammen.
I mars 1916 ble byggingen av nye Jøldalshytta startet på. Planen var å få skallet på huset oppsatt i løpet av sommeren samme år, mens hytta kunne bli tatt i bruk til påske neste år. Slik ble det imidlertid ikke. Været forhindret dem i å få satt opp hytta til riktig tid, og da sommeren kom i 1917 hadde skallet og grovinnredningen akkurat blitt ferdig, og hytta ble så smått brukbar. Selve hytta og alt innvendig, var først ferdig i 1920. Samtidig ble den gamle Jøldalshytta (Hoset seter) solgt til de som hadde forhandlet med Tverdal om kjøpet av Hoset seter, bokhandler Brun og kjøpmann Kvenild, for en sum på 400 kroner. Og selv om Jøldalshytta hadde blitt flyttet til et mindre værthardt sted, trengtes vestveggen å paneleres allerede i 1922, to år etter at hytta ble bygd.
Nå som den nye hytta var bygd, var alle fornøyde. En ulempe var at det ikke var innlagt vann, og man måtte gå og hente vann lengre oppi lia. Dette ble det derimot en slutt på sensommeren 1920 da en brønn ble lagd, og ingen videre komplikasjoner skulle komme til å skje før andre verdenskrig stod for døra.
Andre verdenskrig og etterkrigstiden
Litt uti andre verdenskrig, i 1943, tok tyskerne over alle turisthyttene til Trondhjems Turistforening. Men da krigen endelig var ferdig, og hyttene åpnet, var det en kjempestor pågang i fjellet, og i 1945 var det hele 1268 overnattinger på hytta.
Etterkrigstiden dominerte ikke noe særlig på turisthyttene i Trollheimen, alt gikk sin vante gang. Vestveggen ble panelert for andre gang i 1948, og fire år senere ble soveromsovnene erstattet med en stor vedovn i gangen, og et godt etterlengtet tørkerom ble endelig bygd.
I 1953 brant uthuset, som også var vaskehuset. Samtidig som det nye uthuset ble funnet tomt til, begynte idéer om utvidelse av kjøkken og betjeningsværelsene også å bruse i betjeningens hjerner. Bare å bygge ut litt nå og litt da virket ganske upraktisk, så i tillegg skulle det bli bygd ny spisestue og hall, uthus, oppussing av somerommene og graving etter ny brønn for å gjøre vannkårene bedre.
Utbyggingen hadde blitt tenkt å starte i 1955, men ble utsatt i to år i av hovedsak på grunn av at prosjektet ikke var dekket finansielt. Men de fikk nok penger til slutt, og på sommeren i 1957 ble oppussingen endelig startet. Det skulle imidlertid vise seg at denne oppussingen ble svært langdryg, og var ikke ferdig før den 29. juni 1963, altså en oppussingstid på nesten seks år. Men det ble så klart mye finere, og i tillegg til det som skulle skje, ble hytta malt, fem nye sengeplasser så sitt lys, et nytt gjerde ble konstruert og satt opp, pluss et nytt tørkestativ som kom godt med.
Småpuss
Selv om Jøldalshytta hadde fått en stor oppussing, var det fortsatt en del ting på hytta som trengtes å vedlikeholdes. Panelet på framsiden av hytta måtte skiftes ut, sammen med en del vinduer, og vannledningen som frøys igjen hver eneste vinter måtte graves lengre ned slik at man ikke måtte gå med bøtte etter vann hver vinter. I 1974 brøyt avløpetsystemet sammen og måtte bli reparert, og året etter ble dreneringen ble gravd og skiftet, slik seg hør og bør når det begynte å dryppe fra kjellerveggene. Samtidig ble det bygget en ny selvbetjeningshytte for å hjelpe til med å holde på turgåerne utenom sesongene. Og, i påska 1976 ble taket utskiftet til eternittak, slik at man trengte ikke lenger bekymre seg om at det skulle dryppe fra taket.
Med andre ord var hytta nå godt restaurert, og det var andre planer som stod for tur.
Selvbetjeningshytta
Den nye planen var en selvbetjeningshytte som var i litt bedre stand og hadde flere senger enn de daværende hyttene som ble brukt utenom sesongene, nødbua og den lille selvbetjeningshytta fra henholdsvis 1966 og 1974. Så, i 1990 satte snekkere i gang med å bygge den nye selvbetjeningshytta, som skulle stå bortenfor hytta til betjeningen. Samtidig ble det bygget et sårt trengt utedo slik at toalettene ned i kjelleren kunne bli fjernet, trappeoppgangen ble fikset og nytt panel på hytta ble lagt.